《偈十二首 其三》
宋代·释本才

色本殊质像，声元异乐苦。眼耳绝见闻，半夜日轮午。

日输午，与谁说，休向虚空重钉橛。烱烱森罗相对看，如净琉璃含宝月。

无智人前莫说，打汝头破脑裂。

作者简介：释本才，号佛心，长溪（今福建霞浦）人。俗姓姚。住潭州上封寺。高宗绍兴间卒。为南岳下十四世，黄龙惟清禅师法嗣。《嘉泰普灯录》卷一○、《五灯会元》卷一八有传。今录诗二十首。